text:
Sliming herb, icyayi kigabanya umubyibuho
Sliming herb ni icyayi cyiza mu kugabanya ibiro by’umurengera, kikaba ingenzi cyane ku bantu babyibushye cyane badakeneye kureka ibyo basanzwe barya cyangwa ngo bakore regime idasanzwe. Ni icyayi gikomoka mu Budage kigizwe na teabgs 50 buri tea bag iba ifite 41g.
Ibyo ikora mu mubiri:
1. Sliming herb iringaniza ikigero cy’ibinure mu mubiri, ifasha gutakaza ibinure n’ibiro by’umurengera bityo ifasha kunanuka vuba.
2.Ikura ibinure mu maraso no mu mwijima; ihindura ibinure umubiri ubitse mo imbaraga(energy); ibi bifasha kumva umeze neza kandi ukagira igihagararo kimeze neza(physical fitness).
3.Ifasha gukuraho ikibazo cyo kugugarirwa (indigestion),n’uburwayi bw’impatwe(constipation).
4. Ikura imyanda mu mubiri kandi igatuma umuntu aba mwiza kuko umubiri uba utakibitse imyanda yangiza uruhu (detoxification and beautifying effects)
Ni bande bakeneye kuyikoresha:
1. Ikenewe n’abantu bafite umubyibuho ukabije, abifuza kuringaniza ikigero cy’ibiro byabo, abashaka kugabanya ibiro by’umurengera
2. Abantu bafite inda nini n’ibicece
3. Abantu barwara impatwe(constipation)
4. Abantu bafite umwijima ugira ibinure byinshi
5. Abantu bafite amateka yo kugira mu muryango abantu barwara diyabete
Mu gihe ukeneye gukoresha icyayi cya sliming herb ufite ubundi burwayi ni byiza kubaza muganga; mushobora kwegera kandi abahanga mu by’imirere na sport bakabagira inama z’uburyo mwarushaho kumera neza mukora imyitozo ngororamubiri kandi murya amafunguro aboneye bijyanye n’imiterere y’umubiri wanyu;
Horaho life ibafitiye abahanga mu buvuzi, imirire n’ubugororangingo babibafasha mo, ari naho mwasanga Sliming herb. Yizewe ku isoko mpuzamahanga, abayikoresha bayitangira ubuhamya.
Iboneka mu Mujyi wa Kigali mu nyubako yo kwa Rubangura, igorofa ya 3, umuryango 302. Mwanahamagara kuri 0788698813 bakagufasha kumenya byinshi kuri iki cyayi cya sliming herb gikomeje gufasha benshi.


c: text/html

text:
NEWS
Abari hasi naje kureba nsanga biganje mu gice kimwe cy’igihugu-Perezida Kagame
258 total views, 6 views today
Perezida Kagame yasabye ko uturere twaje mu myanya ya nyuma mu mihigo y’uturere mu mwaka w’ingengo y’imari wa 2017/2018, abatuyobora bashyira mu bikorwa ibyo bashinzwe ari byo gukorera abaturage abo binaniye bakagaragaza ko batabishoboye.
Ibi Umukuru w’Igihugu yabigarutseho ubwo yagezaga ijambo ku bitabiriye umuhango wo gushimira uturere twahize utundi mu mihigo y’umwaka ushize no gusinya iy’umwaka utaha.
Ibi bikorwa kandi byahuriranye no gusesa Inteko Ishinga Amategeko umutwe w’Abadepite ku mpamvu z’amatora; usoje manda yawo ya gatatu hakaba hateganyijwe amatora y’abayigize muri Nzeri uyu mwaka.
Akarere ka Rwamagana kongeye kuza ku mwanya wa mbere mu mihigo y’umwaka wa 2017/2018 gakurikirwa na Gasabo na Rulindo; mu gihe Nyamagabe, Ruhango na Nyanza aritwo twaje mu myanya ya nyuma.
Mu turere 15 twaje mu myanya ya nyuma, munsi y’amanota fatizo 68.8; umunani ni utwo mu Ntara y’Amajyepfo, tune ni utwo mu Burengerazuba, kamwe ko mu Majyaruguru, kamwe ko mu Mujyi wa Kigali n’akandi ko mu Burasirazuba.
Perezida Kagame yavuze ko kuba duhuriye mu gice kimwe cy’igihugu bifite icyo bisobanuye; agaruka ku kuba abayobozi badakorana ndetse batanegera abaturage.
Ati “Abari hasi naje kureba nsanga biganje mu gice kimwe cy’igihugu. Ubwo bigomba kuba bifite icyo bivuze, ntabwo byabaye bityo gutyo gusa. Sinzi ibyo aribyo. Icya kabiri naje kubaza, baza kumbwira aho bitagenze neza, bafite ikibazo mu buyobozi. Abayobozi birirwa mu makimbirane, bakemura ibibazo hagati yabo kurusha gukemura iby’abo bayobora.”
Yakomeje agira ati “Amakimbirane, kutavugana, kutumvikana, kudakorana neza biragenda bikavamo iriya myanya n’amanota byagaragaje. Nta kuntu wabinyura iruhande. Ingaruka yabyo ni ibi twabonye hano, nta kuntu wabihisha, ushobora kubihisha igihe gito ariko iyo byageze mu kubiteranya no kubitumurikira biraboneka.”
Perezida Kagame yavuze ko abayobozi badakwiye gukemura ibibazo byabo bwite ngo bibagirwe ibyo abo bashinzwe; ahubwo ko buri kimwe gikwiye guharirwa umwanya wacyo. Yabibukije ko inshingano bahawe, bari bazemeye bagaragaza ko bazanazishyira mu bikorwa, akibaza impamvu bidakorwa.
Ati “Gukorera abo ushinzwe, uba waravuze ngo nibo ugiye gukorera mu gihe uri umuyobozi, nabyo tujye kubisabira inkunga abaduha inkunga bicaranye natwe? Mwebwe abayobozi abaterankunga babahe no gukorana? Nabyo barabishinzwe?”
Babatunga ku byo mushoboye no ku byo mudashoboye? Ni ko mubyumva? Abanyafurika ubwo ni uko mwapfuye? Mwumva ko hari undi ushinzwe ubuzima bwanyu? Nta buzima mushaka se? ntabwo mufite, ntabwo mushaka? Kuki wumva ko watungwa n’undi muntu?”
Hari abaturage batazi abayobozi
Perezida Kagame yavuze ko hari abaturage bo mu bice bimwe na bimwe bagaragaza ko batajya babona abayobozi, akibaza impamvu baguma mu biro aho kujya kureba abo bashinzwe.
Yatanze urugero rw’abaturage bo mu Karere ka Ngororero babwiye Minisitiri w’Ubutegetsi bw’Igihugu ko batajya babona abayobozi.
Ati “Minisitiri Kaboneka wahoze aha, ejo bundi yagiye mu giturage bamubwira ko aribwo bwa mbere babonye umuyobozi. Ngo nibwo bwa mbere babonye abayobozi, bwa mbere. Bishoboka bite? Nyaruguru ntabwo ari igice cy’u Rwanda? Muvuga ko mumanuka mukajya mu baturage, Nyaruguru mukayisiga? Cyangwa muriruka mukinyabyayo kugira ngo bigaragare ko mwagezeyo. […] Bakagufotorera i Rusizi, ukavuga ko wagezeyo kubera ko wageze mu ifoto.”
Yakomeje agira ati “Abaturage ni abacu, ni abo dukomokamo ntabwo ari ab’ahandi tutazi. Ntabwo naza aha ngo mbabeshye, ngo mbashimishe ngo nyure iruhande ukuri kandi imyaka ibaye myinshi tubivuga, tubisubiramo buri munsi […] Igihe kirageze bigomba guhinduka. Aba turiya turere baje hanyuma; ibyo mukora bituma muza muri iriya myanya […] ni zo ngaruka ziza ku baturage muyobora. Ni yo ngaruka iri ku baturage.”
Umukuru w’Igihugu yakomeje avuga ko usanga abana baragwingiye cyangwa abandi barwaye bwaki mu gihe hari inzego zishinzwe ibyo bibazo byose.
Ati “Inzego munyumve, ejo mutazagira ibibazo, ndabararitse. Namwe bayobozi muri hano, muri munsi y’amanota y’impuzandengo; niba udashobora kugira intego yo gukorera abaturage ngo ubazamure, waza ukavuga uti ibi bintu simbishoboye cyangwa sinshaka kubikora. Kuza ukavuga ngo simbishoboye ni mushake undi ubikora, waba uri umugabo nagushimira; ariko niba wemeye inshingano zikore cyangwa se hakwiye kuboneka ingaruka.”
Leave a Reply
Leave a Reply
Mwamba.rw
Mwamba.rw is website that provides you with the latest Celebrity news, Politics, showbiz especially from all nation of E.A.C and all World in General.

robotstxt: allowed

filter: keep


text:
Mu Rwanda
Ibya ‘coaching’ itavugwaho rumwe muri SOS-Rwanda biteye bite?
Bamwe mu babyeyi barerera mu mashuri abanza mu kigo kitwa SOS kiri Kakiru muri Gasabo banenga ubuyobozi bwayo ko bubagezaho imyanzuro bataganiriyeho. Umwe muriyo ni uko bwababwiye ko bagomba kujya bishyura Frw 5000 bya ‘coaching’ kandi batarabyemeranyijweho. Ubuyobozi bushinzwe uburezi buvuga ko hari abatazi imikorere ya SOS.
Nta gihe kinini gishize abo babyeyi babonye inyandiko(Taarifa ifitiye kopi) ibasaba kwishyura amafaranga y’abana biga amasomo y’inyongera(coaching) mu mwaka wa Gatanu n’uwa Gatandatu.
Bavuga ko mu nama bari baragiranye n’ubuyobozi bwa kiriya kigo nta mwanzuro babifasheho.
Umwe muri bo yatubwiye ko mu nama bagiranye n’ubuyobozi bwa kiriya kigo bemeranyije ko hazategurwa inama yihariye yo kubyigaho, hagashyirwaho akanama katowe n’ababyeyi kugira ngo kagene uko bizakorwa.
Ako kanama kagombaga kugena uko abana bazajya biga ariya masomo mu bushobozi bw’ababyeyi hakurikizwa n’amabwiriza yo kwirinda COVID- 19.
Ntibazi niba ako kanama karabayeho ndetse n’icyakurikiyeho nyuma y’uko bakemeranyijeho.
Babwiye Taarifa ko batumva impamvu ubuyobozi bushyiraho gahunda y’amasomo ya coaching, bukagena n’amafaranga agomba kwishyurwa kandi buzi ko ubukungu bwifashe nabi.
Umubyeyi waduhaye amakuru utashatse ko dutangaza amazina ye yagize ati: “ Dusanga ibyiza ari uko hakwigishwa amasomo asanzwe, agenwa n’integanyanyigisho isanzwe hanyuma ababyeyi tukaba ari twe twishakira uko abana bacu bigira iwabo.”
Ushinzwe uburezi muri SOS Kigali yagize icyo avuga…
Umuyobozi w’Ikigo cy’amashuri ya SOS, Bwana Jean Claude Murindankiko yabwiye Taarifa ko ababyeyi baduhaye ariya makuru bashobora kuba batazi imikorere yayo.
Avuga ko SOS ari Umuryango mpuzamahanga utagengwa na Leta washinzwe kugira ngo ufashe abana batagira kivurira.
Abo bana barimo impfubyi buri buri, abavukiye kandi bakurira mu miryango ikennye cyane n’abandi.
Yatubwiye ko SOS ikorera mu bihugu 150 ku isi, ikaba yarageze mu Rwanda muri 1979.
Ikigera mu Rwanda yasanze hari uburezi ‘budafite ireme’ ishaka biba ngombwa ko yiyubakira amashuri azajya arera abana bayo bagakurana uburere yifuza.
Murindankiko avuga ko ari muri urwo rwego SOS yashinze ikigo cy’amashuri.
Abajijwe niba ibivugwa ko ababyeyi batswe amafaranga y’amasomo y’inyongera agenerwa abana batabyemeranyijweho, yasubije ko amafaranga ya coaching ababyeyi bayaganiriyeho n’ubuyobozi bayemeranyaho kandi hashize igihe yishyurwa.
Ati: “ Ibihumbi 5 Frw bavuga ko ari umutwaro kuri bo, byemeranyijweho muri 2014. Kuva icyo gihe kugeza ubu nta mubyeyi wari wavuga ko ari umutwaro kuri we.”
Avuga ko intandaro yo gushyiraho gahunda ya coaching yatewe n’uko abana batahaga saa saaba(1h00pm) aho kugira ngo bajye iwabo bakore imikoro, bakabanza guca aho ababyeyi babo bakorera bakabatembereza cyangwa bakabaganiriza bakibagirwa gukora imikoro.
Jean Claude Murindankiko avuga ko nyuma y’uko ubuyobozi bubonye ko abana badakora imikoro neza bwaganiriye n’ababyeyi babo bemeranya ko buri mwana bazajya bamwishyurira Frw 5000, agasigara ku ishuri akigishwa ariya masomo y’inyongera.
Ariya mafaranga yari ayo ‘kugurira mwarimu umuha coaching amazi yo kunywa’ kugira ngo abone uko akomeza kwigisha.
Kuri we, ababyeyi bavuga ko coaching ari ikibazo ni abafite abana biga mu mwaka wa kane kuko bo ari bwo abana babo bagitangira guhabwa ariya masomo.
SOS mu Rwanda ihafite abakozi 400 ikaba ifite ingengo y’imari ya miliyoni Frw 300.
Yemeza ko abakozi ba SOS bahembwa neza k’uburyo ntawe ufite ikibazo cy’amikoro giterwa n’uko ahembwa nabi.
Ikorera mu turere twa Kayonza, Gasabo, Nyamagabe na Gicumbi.
Umunyamategeko wa REB avuga ko coaching ntaho iteganyijwe mu mategeko…
Mu myaka ya za 2009, ibigo byinshi byahagaritse iriya gahunda, icyo gihe byavugwaga ko Minisitieri y’uburezi na REB bamaganye icyo cyemezo cyo ‘gusaba ku gahato’ ababyeyi kwishyura amafaranga ya coaching.
Ibigo ‘bimwe na bimwe’ byahise bihindura umuvuno, noneho bishishikariza ababyeyi ‘babishaka’ kwishyurira abana babo amafaranga y’inyongera kugira ngo ubwo abandi bazajya bataha, ababo bajye basigara mu mashuri, basobanurirwe amasomo bize ku manywa.
Ibi byari bivuze ko abarimu bazajya bafasha abana gukora umukoro baba babahaye ngo batahane.
Undi mubyeyi yatubwiye ati: “ Ibi byabaye bibi kuko hari abarimu batitangaga ku manywa ngo bigishe neza ahubwo bagashyira imbaraga mu kwigisha abana basigaye ku ishuri ku mugoroba kugira ngo bagaragaze umusaruro w’uwo mwihariko.”
Ikindi kidashimishije kiri muri ibi ni uko abana b’ababyeyi batabonye amafaranga yo kwishyura kugira ngo abana babo bahabwe iriya ‘coaching’ badindiye mu bumenyi.
Muri iki gihe hari ibigo bigikoresha coaching, bikavuga ko ari uburyo bwo gutegura abanyeshuri bitegura gukora ibizamini bya Leta.
Abahanga mu by’uburezi bavuga ko hari amasaha abana baba bagomba kwiga bakagira n’andi yo kuruhuka kuko n’ubusanzwe abana barambirwa vuba.
Umunyamategeko w’Ikigo cy’igihugu gishinzwe guteza imbere uburezi(REB)Me Uwayo Jephtah avuga ko mu nta tegeko mu mategeko agenga uburezi mu Rwanda rigena ibya coaching.
Yabwiye Taarifa ati: “ Mu mategeko nzi agenga uburezi mu Rwanda nta tegeko nzi rigena ibya coaching. Ni ibintu ibigo byumvikanaho n’ababyeyi, bigakorwa hagamije kongerera abana ubumenyi ariko nanone hakirindwa ko hari abo byabera umutwaro. Ni ibintu ibigo biganiraho.”
Me Uwayo nawe avuga ko mu myaka ya 2010 hari amabwiriza yigeze gusohorwa n’inzego z’ubuzima aca ibya coaching.
1 Comment
-
Iyi nkuru ndumva nta kintu gishya ivuze!nonese ko abo babyeyi badasha coaching abana baboneka Ku ishuri baba bavuye he!!!??cyangwa barashaka KWiga kubuntu???Umuntu urerera muri sos akabura ibihumbi 5000 ubwo yishyura mineral LA???kiriya kigo twakizeho ababyeyi Bacu ari abasirimu.ndumva Abje ubu ari abakene gusa !!!bajye ahandi harahari!!!